Proiect

 L E G E

pentru modificarea şi completarea anexei nr.3 la Legea nr.764-XV 

din 27 decembrie 2001 privind organizarea administrativ-teritorială

 a Republicii Moldova

Art. I. - Anexa nr.3 la Legea nr.764-XV din 27 decembrie 2001 privind organizarea administrativ-teritorială a Republicii Moldova (Monitorul Oficial al Republicii Moldova, 2003, nr.16, art.53), cu modificările şi completările ulterioare, se modifică şi se completează după cum urmează.

1. Compartimentul „Raionul Floreşti” cifra „37” se înlocuieşte cu cifra 38.

2. La poziţia „Roşietici” cuvintele „Cenuşa” se exclud;

3. După poziţia „Cerniţa” se introduce poziţia „Cenuşa” 

Preşedintele Parlamentului

NOTĂ INFORMATIVĂ

la proiectul de lege pentru modificarea şi completarea anexei nr. 3 

la Legea nr.764-XV din 27 decembrie 2001 privind organizarea 

administrativ-teritorială a Republicii Moldova

După adoptarea Legii nr.764-XV din 27 decembrie 2001 privind organizarea administrativ-teritorială a Republicii Moldova, în adresa Parlamentului şi Guvernului a parvenit adresarea din partea cetăţenilor localităţii Cenuşa care se află în componenţa primăriei Roşietici, raionul Floreşti, în care se solicită examinarea şi modificarea Legii nominalizate privind formarea unităţii administrativ-teritoriale de sinestătătoare primăriei Cenuşa.

În procesul-verbal al adunării generale a cetăţenilor localităţii Cenuşa se menţionează că formarea primăriei va stopa distrugerea de mai departe a obiectelor de menire social-culturală a satului (casa de cultură, grădiniţa de copii, centrul medical de familie, etc.).

Totodată în adresare se menţionează că distanţa de la primăria Roşietici fiind de 3km pînă la localitatea Cenuşa, creează multe incomodităţi cetăţenilor în soluţionarea problemelor abordate. Materialele prezentate corespund prevederilor cap.V, punctul 17, litera c) a Legii despre Regulamentul cu privire la modul de soluţionare a chestiunilor organizării administrativ-teritoriale a Republicii Moldova (Nr. 741 din 20.02.1996, Monitorul Oficial al Republicii Moldova nr. 20-21/216 din 04.04.1996).

Reieşind din cele expuse, se înaintează Parlamentului pentru examinare şi adoptare proiectul de lege pentru modificarea şi completarea anexei nr. 3 la Legea privind organizarea administrativ-teritorială a Republicii Moldova.

Alim Afonin

Deputat în Parlament

